Diari Oficial de la Generalitat Valenciana


Sumari del DOGV 5601, del 18-09-2007 (2007/11380)

RESOLUCIÓ de 13 de setembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'Addenda al Conveni subscrit entre la Generalitat, a través de la Conselleria d'Agricultura, Pesca i Alimentació, i la Comunitat de Regants Canal Xúquer-Túria Sector III Benimodo per a l'execució d'obres de modernització de regadius.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5601

Data del DOGV
:   18-09-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/11230


Data del document
:   13-09-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Agricultura, Pesca i Alimentació
    * Benimodo
    * cooperació administrativa
    * ordenació hidroagrícola

RESOLUCIÓ de 13 de setembre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació de l'Addenda al Conveni subscrit entre la Generalitat, a través de la Conselleria d'Agricultura, Pesca i Alimentació, i la Comunitat de Regants Canal Xúquer-Túria Sector III Benimodo per a l'execució d'obres de modernització de regadius. [2007/11323]  
Subscrita, després de la tramitació prèvia reglamentària, entre la Generalitat i la Comunitat de Regants Canal Xúquer-Túria Sector III Benimodo, el 19 de juny de 2007, una Addenda al Conveni subscrit entre la Generalitat, a través de la conselleria d'Agricultura, Pesca i Alimentació, i la Comunitat de Regants Canal Xúquer-Túria Sector III Benimodo per a l'execució d'obres de modernització de regadius, i en compliment del que establix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Comunitat Valenciana l'esmentada Addenda, que ha quedat inscrita en el Registre de Convenis amb el número 1193/2007, i que figura com a annex d'esta resolució.  
València, 13 de setembre de 2007. El director general de Relacions amb les Corts i Secretariat del Consell: Ángel Mompó Romero.  
ADDENDA AL CONVENI SUBSCRIT ENTRE LA GENERALITAT, A TRAVÉS DE LA CONSELLERIA D'AGRICULTURA, PESCA I ALIMENTACIÓ, I LA COMUNITAT DE REGANTS CANAL XÚQUER-TÚRIA SECTOR III BENIMODO PER A L'EXECUCIÓ D'OBRES DE MODERNITZACIÓ DE REGADIUS.  
En, València a, 19 de juny de 2007  
COMPAREIXEN  
D'una part, el conseller d'Agricultura, Pesca i Alimentació, el Sr. Juan G. Cotino Ferrer, en exercici de les competències atribuïdes per mitjà dels decrets 6/04, de 26 d'agost de 2004 (DOGV núm. 4829, de 27 d'agost de 2004), i 7/04, de 27 d'agost de 2004 (DOGV núm. 4830, de 30 d'agost de 2004), i en virtut de l'autorització concedida per acord del Consell amb data 25 de maig de 2007.  
I d'una altra, el Sr. José Puig Miravalls, president de la Comunitat de Regants Canal Xúquer-Túria Sector III Benimodo, facultat per Acord de 14 de juny de 2006, de la Junta General de la comunitat de regants.  
EXPOSEN  
Que amb data 8 de març de 2007 la conselleria i la Comunitat de Regants Canal Xúquer-Túria Sector III Benimodo van subscriure el conveni entre la conselleria d'Agricultura, Pesca i Alimentació i la Comunitat de Regants Canal Xúquer-Túria Sector III Benimodo per a l'execució d'obres de modernització de regadius. En la seua clàusula tercera s'establia que la inversió màxima auxiliable es fixaria en l'import d'adjudicació del projecte sotmés a licitació, d'acord amb les disposicions de la clàusula segona.  
També s'hi establia que el compromís econòmic es realitzaria per mitjà d'addenda al conveni esmentat.  
Amb data 28 de desembre de 2006, la SEIASA va adjudicar a l'empresa TRAGSA les obres del "Projecte de construcció i explotació de les obres de modernització i consolidació dels regadius de la Comunitat de Regants Canal Xúquer-Túria Sector III Benimodo" per un import total de 5.835.100,17 €.  
En conseqüència, i tal com es disposa en la clàusula quarta, l'import màxim de l'ajuda a concedir per la conselleria d'Agricultura, Pesca i Alimentació serà el 25% de la quantitat anterior.  
En consideració a això, els que compareixen, amb la representació que posseïxen, formalitzen esta addenda d'acord amb les següents,  
CLÀUSULES  
Primera  
L'import màxim de l'ajuda que la conselleria d'Agricultura, Pesca i Alimentació concedix a la Comunitat de Regants Canal Xúquer-Túria Sector III Benimodo per a l'execució de les obres del "Projecte de construcció i explotació de les obres de modernització i consolidació dels regadius de la Comunitat de Regants Canal Xúquer-Túria Sector III Benimodo" queda fixat en 1.458.775,04 €, amb la distribució d'anualitats següent:  
Any 8891 111.307,00 €  
Any 9976 739.264,00 €  
Any 2728 613.577,00 €  
Any 0841 681.104,00 €  
Any 5614 904.812,04 €  
Esta distribució d'anualitats es podrà modificar per mitjà de resolució de la conselleria, a petició de la comunitat de regants, sempre que hi haja disponibilitat pressupostària.  
Segona  
Els pagaments s'efectuaran tal com es disposa en la clàusula quarta del conveni i a càrrec de l'aplicació pressupostària 41.10.15.1466.630.09.3, línia T6144000.  
Tercera  
El conveni tindrà vigència màxima fins a l'exercici de 2011 i, en tot cas, finalitzarà el 31 de desembre de 2011.  
Quarta  
Serà causa de rescissió del present conveni la no-iniciació de les obres corresponents al primer exercici.  
Cinquena  
Per al cas en què qualsevol de les anualitats previstes en el present conveni no siga íntegrament certificada amb anterioritat a la finalització de l'exercici corresponent, s'establix una penalització consistent en la minoració de la subvenció en la quantia que s'haja deixat de certificar. Esta penalització també s'aplicarà si no es pot emetre el certificat preceptiu per falta d'autorització al supervisor per a l'accés a les obres, l'estat dels mesuraments o qualsevol altre document necessari per al càlcul de l'obra realment executada.  
El conseller d'Agricultura, Pesca i Alimentació  
Juan G. Cotino Ferrer  
El president de la Comunitat de Regants   
Canal Xúquer-Túria Sector III Benimodo  
José Puig Miravalls